CELEX: 32015D0670
Language: fi
Date: 2015-04-27 00:00:00
Title: Komission täytäntöönpanopäätös (EU) 2015/670, annettu 27 päivänä huhtikuuta 2015, täytäntöönpanoasetuksen (EU) N:o 391/2013 17 artiklan noudattamisesta maksuvyöhykkeiden yksikköhinnoissa vuonna 2015 (tiedoksiannettu numerolla C(2015) 2635) (ETA:n kannalta merkityksellinen teksti)

29.4.2015   
            
            
               FI
            
            
               Euroopan unionin virallinen lehti
            
            
               L 110/25
            
         KOMISSION TÄYTÄNTÖÖNPANOPÄÄTÖS (EU) 2015/670,
   annettu 27 päivänä huhtikuuta 2015,
   täytäntöönpanoasetuksen (EU) N:o 391/2013 17 artiklan noudattamisesta maksuvyöhykkeiden yksikköhinnoissa vuonna 2015
   
      
         (tiedoksiannettu numerolla C(2015) 2635)
      
   
   (Ainoastaan bulgarian-, englannin-, espanjan-, kreikan-, kroatian-, latvian-, liettuan-, maltan-, portugalin-, puolan-, romanian-, ruotsin-, sloveenin-, suomen-, tanskan-, tšekin-, unkarin- ja vironkieliset tekstit ovat todistusvoimaisia)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa (palveluntarjonta-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (1) ja erityisesti sen 15 artiklan 4 kohdan,
   sekä katsoo seuraavaa:
   
               (1)
            
            
               Komission täytäntöönpanoasetuksessa (EU) N:o 391/2013 (2) säädetään lennonvarmistuspalvelujen yhteisestä maksujärjestelmästä. Yhteinen maksujärjestelmä on olennainen ehto, jos halutaan saavuttaa suorituskyvyn kehittämisjärjestelmälle Euroopan parlamentin ja neuvoston asetuksen (EY) N:o 549/2004 (3) 11 artiklassa ja komission täytäntöönpanoasetuksessa (EU) N:o 390/2013 (4) asetetut tavoitteet.
            
         
               (2)
            
            
               Komission täytäntöönpanopäätöksessä 2014/132/EU (5) asetetaan unionin laajuiset suorituskykytavoitteet, joihin sisältyy lennonaikaisten lennonvarmistuspalvelujen kustannustehokkuustavoite ilmaistuna kyseisten palvelujen tarjoamiseen liittyvinä määritettyinä yksikkökustannuksina, toiselle viitejaksolle, joka kattaa vuodet 2015–2019.
            
         
               (3)
            
            
               Täytäntöönpanoasetuksen (EU) N:o 391/2013 17 artiklan 1 kohdan b ja c alakohdassa säädetään, että komissio arvioi jäsenvaltioiden komissiolle toimittamat vuoden 2015 maksuvyöhykkeiden yksikköhinnat 1 päivään kesäkuuta 2014 mennessä mainitun asetuksen 9 artiklan 1 ja 2 kohdan vaatimuksia noudattaen. Arvioinnissa tarkistetaan, että kyseiset yksikköhinnat noudattavat täytäntöönpanoasetuksia (EU) N:o 390/2013 ja (EU) N:o 391/2013.
            
         
               (4)
            
            
               Komissio on suorittanut yksikköhintojen arvioinnin käyttäen jäsenvaltioiden 1 päivään kesäkuuta 2014 mennessä toimittamaa dataa ja muita tietoja sekä asiaankuuluvia suorituskykysuunnitelmissa annettuja tietoja. Apunaan sillä oli suorituskyvyn tarkastuselin, jonka tehtävänä on avustaa komissiota suorituskyvyn kehittämisjärjestelmän täytäntöönpanossa täytäntöönpanoasetuksen (EU) N:o 390/2013 3 artiklan mukaisesti, ja Eurocontrolin lentoreittimaksujen keskustoimisto. Arvioinnissa otettiin huomioon myös annetut selitykset ja oikaisut, jotka oli tehty ennen 25 ja 26 päivänä kesäkuuta 2014 täytäntöönpanoasetuksen (EU) N:o 391/2013 9 artiklan 1 kohdan mukaisesti lennonaikaisten palvelujen vuoden 2015 yksikköhinnoista järjestettyä kuulemiskokousta, sekä korjaukset, jotka jäsenvaltiot tekivät yksikköhintoihin komission, suorituskyvyn tarkastuselimen ja asianomaisten jäsenvaltioiden myöhemmän yhteydenpidon perusteella. Lisäksi vuoden 2015 yksikköhintojen arviointi perustuu toisen viitejakson suorituskykysuunnitelmia koskevaan suorituskyvyn tarkastuselimen raporttiin, joka toimitettiin komissiolle 7 päivänä lokakuuta 2014 ja jota päivitettiin 15 päivänä joulukuuta 2014.
            
         
               (5)
            
            
               Tämän arvioinnin perusteella komissio on todennut täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti, että Yhdistyneen kuningaskunnan, Irlannin, Bulgarian, Romanian, Kyproksen, Kreikan, Maltan, Kroatian, Tšekin, Slovenian, Unkarin, Puolan, Liettuan, Tanskan, Ruotsin, Viron, Suomen, Latvian, Portugalin ja Espanjan komissiolle toimittamat vuoden 2015 maksuvyöhykkeiden yksikköhinnat noudattavat täytäntöönpanoasetuksia (EU) N:o 390/2013 ja (EU) N:o 391/2013.
            
         
               (6)
            
            
               Tämä toteamus olisi täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti ilmoitettava asianomaisille jäsenvaltioille.
            
         
               (7)
            
            
               Toteamus ja ilmoitus siitä, että maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset, eivät kuitenkaan rajoita asetuksen (EY) N:o 550/2004 16 artiklan soveltamista.
            
         
               (8)
            
            
               Koska toisen viitejakson lopullisia suorituskykysuunnitelmia ei ollut hyväksytty 1 päivään marraskuuta 2014 mennessä, on muistettava, että täytäntöönpanoasetuksen (EU) N:o 391/2013 17 artiklan 2 kohdan mukaisesti jäsenvaltioiden on laskettava maksuvyöhykkeiden vuoden 2015 yksikköhinnat tarvittaessa uudelleen lopullisten hyväksyttyjen suorituskykysuunnitelmien perusteella ja sovellettava näitä uudelleenlaskettuja hintoja mahdollisimman pian vuoden 2015 kuluessa sekä otettava tässä päätöksessä vahvistettujen yksikköhintojen väliaikaisesta soveltamisesta aiheutuvat erot huomioon laskettaessa vuoden 2016 yksikköhintoja.
            
         
               (9)
            
            
               Yhtenäisen ilmatilan komitea ei ole antanut lausuntoa. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Tässä päätöksessä säädetyt toimenpiteet ovat muutoksenhakukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä olevat vuoden 2015 maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
   2 artikla
   Tämä päätös on osoitettu Bulgarian tasavallalle, Tšekin tasavallalle, Tanskan kuningaskunnalle, Viron tasavallalle, Irlannille, Helleenien tasavallalle, Espanjan kuningaskunnalle, Kroatian tasavallalle, Kyproksen tasavallalle, Latvian tasavallalle, Liettuan tasavallalle, Unkarille, Maltan tasavallalle, Puolan tasavallalle, Portugalin tasavallalle, Romanialle, Slovenian tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 27 päivänä huhtikuuta 2015.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EUVL L 96, 31.3.2004, s. 10.
   
      (2)  Komission täytäntöönpanoasetus (EU) N:o 391/2013, annettu 3 päivänä toukokuuta 2013, lennonvarmistuspalvelujen yhteisestä maksujärjestelmästä (EUVL L 128, 9.5.2013, s. 31).
   
      (3)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 196, 31.3.2004, s. 1).
   
      (4)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
   
      (5)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
   
      LIITE
      
                   
               
               
                  Maksuvyöhyke
               
               
                  Lentoreittien yksikköhinnat vuonna 2015 kansallisessa valuutassa (1) (ISO-koodi)
               
            
                  1
               
               
                  Bulgaria
               
               
                  60,40 BGN
               
            
                  2
               
               
                  Kroatia
               
               
                  351,00 HRK
               
            
                  3
               
               
                  Kypros
               
               
                  36,91 EUR
               
            
                  4
               
               
                  Tšekki
               
               
                  1 204,05  CZK
               
            
                  5
               
               
                  Tanska
               
               
                  471,12 DKK
               
            
                  6
               
               
                  Viro
               
               
                  31,10 EUR
               
            
                  7
               
               
                  Suomi
               
               
                  56,23 EUR
               
            
                  8
               
               
                  Kreikka
               
               
                  38,38 EUR
               
            
                  9
               
               
                  Unkari
               
               
                  11 197,73  HUF
               
            
                  10
               
               
                  Irlanti
               
               
                  29,60 EUR
               
            
                  11
               
               
                  Latvia
               
               
                  27,58 EUR
               
            
                  12
               
               
                  Liettua
               
               
                  46,82 EUR
               
            
                  13
               
               
                  Malta
               
               
                  22,33 EUR
               
            
                  14
               
               
                  Puola
               
               
                  143,89 PLN
               
            
                  15
               
               
                  Portugali – Lissabon
               
               
                  37,13 EUR
               
            
                  16
               
               
                  Romania
               
               
                  164,60 RON
               
            
                  17
               
               
                  Slovenia
               
               
                  68,36 EUR
               
            
                  18
               
               
                  Espanja – Kanariansaaret
               
               
                  58,36 EUR
               
            
                  19
               
               
                  Manner-Espanja
               
               
                  71,69 EUR
               
            
                  20
               
               
                  Ruotsi
               
               
                  609,06 SEK
               
            
                  21
               
               
                  Yhdistynyt kuningaskunta
               
               
                  73,11 GBP
               
            
         (1)  Nämä yksikköhinnat eivät sisällä täytäntöönpanoasetuksen (EU) N:o 391/2013 18 artiklan 1 kohdassa tarkoitettua hallinnollista yksikköhintaa, jota sovelletaan Eurocontrolin navigaatiomaksuja koskevan monenvälisen sopimuksen sopimuspuolina oleviin valtioihin.